Sabinet | Logistieke aspekte van pypleidingvervoer in dievoorsiening van petroleumprodukte
n Suid-Afrikaanse Tydskrif vir Natuurwetenskap en Tegnologie - Logistieke aspekte van pypleidingvervoer in dievoorsiening van petroleumprodukte
Source : Suid-Afrikaanse Tydskrif vir Natuurwetenskap en Tegnologie, Volume 27, Issue 2, Jun 2008, p. 102 - 122
Keyword(s) : Crude oil, Crude oil trunk pipeline, Diensdoeltreffendheid, Gathering pipeline, Insamelingspypleiding, Logistics, Logistics activity, Logistiek, Logistieke aktiwiteite, Petroleum products, Petroleumprodukte, Pipeline transport, Products pipeline, Produkte-pypleiding, Pypleidingvervoer, Ruolie, Ruolie-hoofaarpypleiding, Service effectiveness, Supply chain and Voorsieningsketting
Collectively, these systems provide a continuous link between extraction, processing, distribution, and wholesalers&apos; depots in areas of consumption.
Die kommersiële vervoer van ruolie en brandstofprodukte per pypleiding en die beoogde verdere investering in hierdie vervoermodus kry in Suid-Afrika toenemend aandag. Pypleidingvervoer is &apos;n grootmaat-, nie-behoueringsmetode van vervoer van geskikte vloeistowwe (byvoorbeeld petroleumkommoditeite wat ruolie, brandstofprodukte en vloeibare petrochemikalieë insluit), aardgas en geflodderiseerde grondstowwe. In Suid-Afrika verteenwoordig brandstofprodukte die grootste deel van kommersiële pypleidingverkeer, gevolg deur ruolie en aardgas.
Saam verskaf hierdie stelsels &apos;n aaneenlopende verbinding tussen ontginning, verwerking, verspreiding en groothandeldepots in verbruiksgebiede.
Aangesien daar koste verbonde aan goederehantering by eindpunte en opbergingsfasiliteite is sonder dat dit waarde toevoeg tot die goedere, is dit &apos;n primêre oogmerk om hantering sover moontlik uit te skakel. Met die vervoer van ruolie en brandstofprodukte per pypleiding word volkome aan hierdie oogmerk voldoen. Net die kommoditeit beweeg - die pypleiding verskaf die nodige omhulsel en beskerming van die kommoditeit. Indien nodig kan &apos;n volgehoue diens gelewer word sonder die noodsaaklikheid van &apos;n terugrit of &apos;n terugpomp-proses. Die uitskakeling van hantering, verpakking en terugwaartse logistieke aktiwiteite dra aansienlik by tot die skaalvoordele wat pypleidingvervoer geniet.
Doeltreffende logistieke diens is &apos;n voorvereiste om te help verseker dat kliënte die verlangde goedere op die aangewese tyd by die bestemde plek in die vereiste toestand en hoeveelheid ontvang. Die vernaamste logistieke diensmaatstawwe is (1) geskiktheid, (2) toeganklikheid, (3) goederesekuriteit, (4) deurvoertyd, (5) betroubaarheid, en (6) buigsaamheid. Die artikel bied &apos;n uiteensetting van die mate waartoe pypleidingvervoer aan hierdie doeltreffendheidsmaatstawwe voldoen.
Persistent Link : https://hdl.handle.net/10520/EJC20426